Астанада күн сайын 30-дан астам бала қызылша жұқтырып жатыр
DATE: 15:56, 13 Желтоқсан 2023 | GMT +5
TITLE: Астанада күн сайын 30-дан астам бала қызылша жұқтырып жатыр
URL: https://kaz.inform.kz/news/astanada-kun-sayin-30-dan-astam-bala-kizilsha-zhuktirip-zhatir-c8a5de/
META: DATE: 15:56, 13 Желтоқсан 2023 | GMT +5
TOTAL WORDS: 167
AUTHOR(S):
TEXT: «Елордада күн сайын қызылшаның 35-ке жуық жағдайы тіркеледі. 2023 жылдың наурыз айынан бастап қызылшаның 2 537 бастапқы жағдайы тіркелді. Оның ішінде 806 жағдай расталған диагноз және оның 71 пайызы 14 жасқа дейінгі балалар арасында тарап отыр. Науқастардың 9 пайызы – жасөспірімдер, 20 пайызы – ересектер. Науқастар арасында вакцина алмаған балалардың үлесі 70 пайыз және 24 пайызы – егу мәртебесі белгісіз ересектер. Екпе алып, кейін ауырып қалған балалардың үлесі 6 пайыз ғана. Өкінішке қарай, қызылша жұқтырған науқаспен тығыз байланыста болған адамдардың вакцинадан бас тартқан жағдайлары бар. Қызылшамен ауырғандардың ішінде 48 пайызы немесе 267 бала вакцинацияға сенбегендіктен, 27 пайызы - медициналық қарсы көрсетілімге байланысты, 17 пайызы – екпе жасына жетпеуіне байланысты және 7 пайызы ата-аналарының немқұрайлылығы себебінен вакцина алмаған», - деді ол өңірлік коммуникациялар қызметінде өткен брифингіде. Сондай-ақ ол қызылшаға қарсы вакцина медицинада кейінгі 60 жыл бойы қолданылып келе жатқанын еске салды. «Сол себепті мен атааналарды балаларына дер кезінде қызылшаға қарсы екпе салдыртуға шақырамын. 6-10 айлық және 2-5 жас аралығындағы балаларға қосымша иммунизация алу қажет», - деді Сархат Бейсенова
